Zott

Zott je nemecká mliekareň so sídlom v Mertingene. Spoločnosť založená v roku 1926 je nezávislým rodinným podnikom a patrí (2014) medzi popredné mliekarne v Európe. Vyrábajú sa mliečne výrobky ako jogurty, dezerty a syry. Okolo 4400 producentov mlieka zásobuje výrobne v Nemecku, Poľsku a v Bosne a Hercegovine. V roku 2014 spracovala skupina Zott približne 962 000 000 litrov mlieka.

 Zott vo svete 
Spoločnosť Zott má zastúpenie vo viac ako 75 krajinách a obchodné centrály v Česku, Slovensku, Maďarsku a Singapure, a tiež zastúpenie v Rusku.

 Zott v Nemecku 
História spoločnosti začala v roku 1926, kedy Anna a Balthasar Reiterovci kúpili mliekareň v bavorskom Mertingene. Balthasar Reiter zomrel v mladom veku a ovdovená Anna Reiterová sa druhýkrát vydala za Georga Zotta, po ktorom je spoločnosť pomenovaná dodnes. V 90. rokoch minulého storočia začal Zott expandovať do východnej Európy a stal sa tak významným hráčom na trhu v bývalom Československu, Poľsku a Maďarsku, kde pôsobí dodnes.
Materský závod zoskupenia Zott sa nachádza v Mertingene (Bavorsko). Vyrábajú sa v ňom jogurty, dezerty a mozzarella. Ďalší nemecký výrobný závod sa nachádza v meste Günzburg (Bavorsko). V Günzburgu sa vyrábajú tvrdé a polotvrdé syry, tavené syry a rôzne práškové produkty.
 Zott v Poľsku 
V Poľsku má Zott výrobné závody v mestách Opole, Glogowo a Racibórz. Vyrábajú sa tam ovocné jogurty, produkty značky Natura, dezerty, nápoje a tvaroh.#

 Zott v Bosne a Hercegovine 
V Bosne a Hercegovine má Zott výrobný závod v meste Gradačac. Vyrába sa tam UHT mlieko, produkty značky Natura a nápoje.

 Značky (Výber) 
  Monte
 Jogobella
 Natura 
 Zottarella
 Bayerntaler
 Belriso
 Cremore
 Liegeois
 Sanée
 Srdiečko

 Reklama 
V televíznej reklame pre značku Zott sa objavili prominenti ako Maxl Graf a Roberto Blanco. V roku 2010 robil značke Monte reklamu brankár René Adler spolu s bratom Ricom Adlerom. V roku 2013 zmenila spoločnosť Zott reklamné tváre pre značku Monte. Do konca roka 2013 propagovali značku majster sveta vo Windsurfingu Philip Köster so setrou Kyrou. Od mája 2015 je reklamnou tvárou Zottarelly, mozzarelly od Zottu, kuchár Nils Egtermeyer.

 Ocenenia 
Zott získava pravidelne ocenenia od nezávislých inštitúcií, napr. Spolkovú čestnú cenu „Bundesehrenpreis“, cenu PriMax a tiež zlatú, striebornú a bronzovú medailu Nemeckej poľnohospodárskej spoločnosti (DLG), za kvalitu svojich produktov. 
 1986: Spoločnosť získala ocenenie Zlatá cukrová homoľa „Goldener Zuckerhut“ za jogurt Sahné.
 2010: Senior šéfka spoločnosti, Frieda Reiter (*1930), získala 18. septembra 2010 čestné občianstvo Mertingenu. Mliekareň je pomenovaná po jej svokrovi, Georgovi Zottovi.
 2012: V prítomnosti spolkovej ministerky pre poľnohospodárstvo, Ilse Aignerovej, bola spoločnosti odovzdaná licencia na používanie znaku „GMO free“ pre produkty Zottarella a Bayerntaler.
 2013: Zott získava 11-krát po sebe ocenenie PriMax od Nemeckej poľnohospodárskej spoločnosti (DLG).
 2014: Spoločnosť získala piatykrát národné vyznamenanie od ministerstva pre výživu a poľnohospodárstvo.

 Kuchárska kniha Zottarella 
V spolupráci s vydavateľstvo Tre Torri sa spoločnosť Zott snažila v rámci receptovej súťaže nájsť inovatívne recepty z Mozzarelly. 200 najlepších bolo uverejnených v kuchárskej knihe Mozzarella – varenie s bielym zlatom.

 Referencie 

 Iné projekty 

 Externé odkazy 
 Zottarella
 Monte

Kategória:Podniky v Nemecku
Kategória:Potravinárske podniky
Kategória:Podniky založené v 1926